
R  A  P  O  R  T    

asupra proiectului de Lege pentru aprobarea Ordonanţei de urgenţă a Guvernului nr. 63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex-ISPA şi PHARE finanţate de Uniunea Europeană, Camera Deputaţilor fiind Cameră decizională (PLx 687/15.10.2007)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex-ISPA şi PHARE finanţate de Uniunea Europeană, Camera Deputaţilor fiind Cameră decizională.


 La întocmirea prezentului raport, Comisia a avut în vedere: 1) avizul favorabil nr. 585/29.10.2007 al Comisiei pentru buget, finanţe şi bănci; 2) avizul favorabil nr.PLx687/01.11.2007 al Comisiei juridice, de disciplină şi imunităţi;  3) avizul  favorabil  nr. 842/27.06.2007 al Consiliului Legislativ.


            Proiectul de lege are ca obiect reglementarea regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex-ISPA şi PHARE finanţate de Uniunea Europeană, din fonduri nerambursabile.


Potrivit prevederilor art. 61 din Regulamentul Camerei Deputaţilor, republicat, membri Comisiei au examinat acest proiect de lege în şedinţa din 13 noiembrie 2007.
       În raport de obiectul şi conţinutul său, proiectul de lege face parte din categoria legilor ordinare.

           La lucrările comisiei au fost prezenţi 21 deputaţi, din totalul de 22 membri ai comisiei.

Senatul, în calitate de primă Cameră sesizată, a adoptat proiectul de lege în şedinţa din 9 octombrie  2007.


Raportul comisiei a fost adoptat cu unanimitate de voturi (21 de voturi).

În urma dezbaterii, Comisia pentru politică economică, reformă şi privatizare a hotărât să propună plenului Camerei Deputaţilor aprobarea proiectului de Lege pentru aprobarea Ordonanţei de urgenţă a Guvernului nr. 63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex-ISPA şi PHARE finanţate de Uniunea Europeană, în forma adoptată de Senat.

  PREŞEDINTE,

MIHAI TUDOSE






SECRETAR,





         IULIU NOSA






    














Consilier parlamentar:







              Alina Hodivoianu







             Expert parlamentar:









 Nicoleta Ghencian

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 63/2007 privind regimul veniturilor încasate de autorităţile contractante pe parcursul licitării şi implementării contractelor din cadrul proiectelor ex-ISPA şi PHARE finanţate de Uniunea Europeană, Camera Deputaţilor fiind Cameră decizională.

In raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

MIHAI  TUDOSE

